Dreingir U14 spælt tveir venjingardystir í kvøld U14 lið okkara spældu í kvøld í Sørvági tveir dystir móti EB/Streymi. A-liðið tapti 2-1 móti teirra A-liðið, og seinna dystin, har bæði liðini brúktu fleiri U12 leikarar, vunnu vit 4-2. Sveinur Ellefsen úr Miðvági er venjari hjá U14 liðið okkara í ár. Liðið er sett saman við leikarum úr allari oynni, eins og undanfarin ár. Teir hava vant eitt sindur nú, og dystirnir í kvøld vóru fyrstu venjingardystirnir. Á vitjandi liðinum stóð ein annar kenningur sum venjari, Rógvi E. Nielsen, úr Sandavági. Leiktir vóru tveir dystir á tvær ferðir 25 minuttir. Fyrra dystin brúktu venjararnir sterkastu uppstilling, og spældu ein rættiliga javnan dyst. Gestirnir fóru tó við sigrinum, 2-1. Seinna dystin lótu venjararnir aðrar og, í stóran mun, yngri leikarar spæla. Á báðum liðum vóru leikarar heilt niður í 10-ára aldur. Hendan dystin vunnu vit rættiliga sannførandi 4-2. Komandi mikukvøld verður aftur spælt, og á sama hátt. Tá verður spælt úti, helst á Eiði.